***ኣገዳሲ ሓበሬታ ኣብ ስያትል!***

***ኣብ ስያትልን ከባቢኣን ዝቕመጣ ኣባላት ሃማደኤን፡ ደቅንስትዮ ኣባላት ማሕበረ ኮም ኤርትርውያንን፡ ነዚ ረዚን ትርጉም ዘለዎ በዓለን - በዓል ኣህጉራዊ መዓልቲ ደቂንስትዮ (፰ መጋቢት)፡ እቲ ንገለ ዓመታት ኣብ ዝተፈላለየ ቦታ ዝበዓል ዝነበረ ሕሉፍ ታሪኽ ተሪፉስ፡ ብሓንሳእ፡ ብሓድሽ መንፈስን ትስፍው ድርኩዂትን፡ ፍናን ብዝመልኦ ተበግሶ፡ እኖሆ ንጽባሕ ቀዳም ፰ መጋቢት፡ ብድሙቕ ኣገባብ ከብዕልኦ ጽፉፍ ምድላዋት ገይረን፡ ንኤርትራውያንን መሓዙት ኤርትራውያንን “መርሓባ” ብምባል፡ ንዘበርክትኦ ኣጻብዕቲ ዘቘርጥም እኽለ ማይ “ጆባእ” እንዳበላ፡ብወናማት ተላሃይቲ ሙዚቃን ባህልን ዝተሰነየ ሰናይ ምሸት ከነምሲ ብኽብሪ ይዕድማና ስለዘለዋ፡ ሃየ ኩልና ግዱሳት ጉዳይ፡ ቆጸራና ናብ ማሕበረ ኮም ይኹን!***

***መዓስ፧ ቀዳም ፰ መጋቢት (Saturday March 8) 2014***

***ኣበይ፧ ማሕበረ ኮም 1854 S Massachusetts St Seattle 98144***

***ሰሚዕኩሞዶ ኣብ ስያትል ዝጋዋሕ ዘሎ ዜና፧***

***እወ ‘ዘን ለባማት ወሓልል የሕዋትና***

***ወራዙት ጻዕራማት ዓበይቲ ኣዴታትና***

***ለባማት ሓቦኛታት መናእሰይ ደቅና***

***ጻዕዳ ድኣ እጽንሓየን’ምበር ጸባ ኣስትየናና!***

***ዓንቂጹወን ዝነበረ ትርጉም ዘይነበሮ ኩራ***

***ዕጅብ ከይበለን ናይ ተጻባእቲ ባዶሽ ፈኸራ***

***ተሰማማዓ’ባ ንኽብርቲ በዓለን ‘ብሓደ ኣብ ሓደ’ ከኽብራ***

***ዝሕበናላ ሃገር ስለዘላተን ትብሃል ሃገረ ኤርትራ***

***ሃየ ደኣ ንጸምበረን ኣብ ዘካይድኦ ሃገራዊ ወፈራ!***

***«ዕድመ ን፰ መጋቢት***

 ***ማዕርነት ደቅንስትዮ ኣበሳሪት»***

***ደቂንስትዮ ኣባላት ማሕበረኮምን ሃማደኤን ስያትል***